Tupiza haet ussert 4 Reiseagenture, 1 Mirrador und 5 Pizzerias nid viel wo eim es Herz hoecher schloh loht, allerdings haend mir kei Tour i die noecher Umgebig gmacht, wo sehr schoen sii soell. Nochdem mir alli 4 Agenture abklappered haend, isch fuer ues eigentlich fescht gstande, mit welere Agentur mir d'Salar woend mache. Wo mir allerdings uesen Trip haend wellae nagle, isch de Priis denn doch wieder anderscht gsi und es ganze isch wieder vo vorne los gange. Hola Chicooooooos, so haend mir wohl oder uebel also wieder zrugg zu de Jennifer Lopez vo Tupiza muese, wo ues mit ihrem Hola Chicoooooooos ziemli uf de Sender gange isch, trotzdem haend mir Tour bi ihre denn buecht. Do uesi French-Connection ueber d'Priise do in Tupiza sehr erstunt gsi isch und mit dem ganze Theater isch d'Stimmig ziemli im Cheller gsi.